Man se lyk op SA-vliegtuig in Washington gevindArgieffoto Volgens amptenare van die Metropolitan Washington-lugvaartowerheid is die man se liggaam omstreeks 13:30 Saterdagmiddag in die Airbus A340 in ŉ afgeleë parkeerarea gevind. Die amptenare sê die omstandighede rakende die man se dood sal ondersoek word en dat ŉ nadoodse ondersoek ook gedoen sal word. Bedrywighede by die lughawe is nie geraak nie. Tlali Tlali, woordvoerder van SAL, het aan NBC Washington gesê vlug SA207 het van Johannesburg na Dulles-lughawe gevlieg nadat dit in Dakar, Senegal geland het. “Ons berou die verlies van lewe en is diep bekommerd oor die verdagte omstandighede rakende die voorval.”